**Ivan Dias** (født 14. april 1936 i Bombay i Britisk India, død 19. juni 2017 i Roma) var kardinal i Den katolske kirke og fra 2006 til 2011 prefekt for Kongregasjonen for folkenes evangelisering i Den romerske kurie. Tidligere hadde han virket i det pavelige diplomati og som erkebiskop av Bombay.

Liv og virke
------------

### Bakgrunn

Ivan Dias ble født i Bandra, en forstad til Bombay, til foreldrene Carlo Nazaro Dias (død 1953) og Maria Martins Dias (død 1991), som begge opprinnelig var fra Goa. Dias' hjemstavnslandsby var Velsao i Salcete i Goa. Hans far var undersekretær i *Home Department* i Maharashtras statsstyre. Ivan var den nest eldrste av fire var. Han hadde tre brødre: Francis (pensjonert som generalløytnant i det indiske militære), Ralph, og Olaf (lege).

Ivan Dias studerte filosofi og katolsk teologi i Bombay og i Roma, og tok doktorgrad i kirkerett ved Lateranuniversitetet.

### Prest

Han ble presteviet i Bombay dem 8. desember 1958 av byens erkebiskop Valerian Gracias. Fra 1958 til 1961 arbeidet han som menighetssjelesorger i Bombay, inntil videregående studier førte ham tilbake til Roma.

Han trådte inn i Den romerske kuries tjeneste i Statssekretariatet i 1964, og ble pavelig diplomat. Han arbeidet i avdelingen for østeuropeiske anliggender i ni år før tjenesten førte ham til posteringer til de skandinaviske land, Indonesia, Madagaskar, Réunion, Komorene, Mauritius og så til Statssekretariatet i Vatikanet, der han fikk ledelsen over seksjonen for Sovjetunionen, de baltiske land (Pavestolen anerkjente ikke deres anneksjon til Sovjetunionen), Belarus og Ukraina (regnet som egne enheter i FN-systemet), Polen, Bulgaria, Kina, Vietnam, Laos, Kambodsja, Sør-Afrika, Namibia, Lesotho, Swaziland, Zimbabwe, Etiopia, Rwanda, Burundi, Uganda, Zambia, Kenya og Tanzania. 

Han var blant annet med på å forberede pave Paul VIs deltagelse ved den internasjonale eukristiske kongress i Bombay.

### Erkebiskop

Etter noen år, den 8. mai 1987, ble han utnevnt av pave Johannes Paul II til pro-nuntius i Ghana, Benin og Togo, og samtidig utnevnt til erkebiskop. Han ble bispeviet av kardinalstatssekretær Agostino Casaroli den 19. juni samme åt; medkonsekrerende var kurieerkebiskopene Achille Silvestrini og Duraisamy Simon Lourdusamy.

I 1987 ble han pavelig nuntius i Sør-Korea. I 1991 ble han nuntius i Albania, der han bidro til gjenoppbyggingen av den katolske kirke etter kommunismens nesten fem tiårs beinharde kristenforfølgelse, og innbød utenlandske katolske misjonærer til landet og arbeidet med den albanske regjeringen for å få tilbake katolske kirker og skoler. Han ble i Albania til tidlig 1997.

### Kardinal

Dias ble utnevnt til erkebiskop av Bombay den 8. november 1996, og kreert til kardinal av pave Johannes Paul II den 21. februar 2001.

Den 20. mai 2006 ble han utnevnt til prefekt for Kongregasjonen for folkenes evangelisering i Vatikanet. Den 10. mai 2011 aksepterte pave Benedikt XVI at kardinal Dias trakk seg tilbake fra embedet av aldersgrunner. Hans etterfølger ble erkebiskop Fernando Filoni.

Episkopalgenealogi
------------------

Hans episkopalgenealogi er:

* Kardinal Scipione Rebiba (1504-1577)
* Kardinal Giulio Antonio Santori (1532-1602) \* bispeviet 1566
* Kardinal Girolamo Bernerio (1540-1611) \*1586
* Erkebiskop Galeazzo Sanvitale (1566-1622) \*1604
* Kardinal Ludovico Ludovisi (1595-1632) \*1621
* Kardinal Luigi Caetani (1595-1642) \*1622
* Kardinal Ulderico Carpegna (1595-1679) \*1630
* Kardinal Paluzzo Paluzzi Altieri degli Albertoni (1623-1698) \*1666
* Pave Benedikt XIII (1649-1730) \*1675
* Pave Benedikt XIV (1675-1758) \*1724
* Pave Klemens XIII (1693-1769) \*1743
* Kardinal Marcantonio Colonna (1724-1793) \*1762
* Kardinal Hyacinthe-Sigismond Gerdil (1718-1802) \*1777
* Kardinal  Giulio Maria della Somaglia (1744-1830) \*1788
* Kardinal Carlo Odescalchi (1785-1841) \*1823
* Kardinal Costantino Patrizi Naro (1798-1876) \*1828
* Kardinal Lucido Maria Parocchi (1833-1903) \*1871
* Pave Pius X (1835-1914) \*1884
* Pave Benedikt XV (1854-1922) \*1907
* Pave Pius XII (1835-1958) \*1917
* Kardinal Eugène-Gabriel-Gervais-Laurent Tisserant (1884-1972) \*1937
* Pave Paul VI (1897-1978) \*1954
* Kardinal Agostino Casaroli (1914-1998) \*1967
* Kardinal *Ivan Dias* (1936-2017) \*1982

Referanser
----------

1. ↑   pantheon.world, besøkt 9. oktober 2017[Hentet fra Wikidata]
2. ↑  «'I am upset at the media hype'». *Mid-day.com*. 4. april 2005. Arkivert fra originalen 3. oktober 2009.  «Arkivert kopi». Archived from the original on 3. oktober 2009. Besøkt 6. juli 2017. CS1-vedlikehold: Uheldig URL (link)
3. ↑  «Variety of experience gives cardinal from India high profile». *Catholic News Service*. 1. april 2005.
4. ↑  Vatikan: Missionskongregation bekommt neuen Chef, Vatikanradioen, 2011-05-10, lest 2016-02-17
5. ↑  «Other Pontificial Acts|hrsg=Vatican Information Service, 2011-05-10, lest 2016-02-17». Arkivert fra originalen 30. januar 2016. Besøkt 6. april 2019.
6. ↑  www.catholic-hierarchy.org diasi, lest 14. mai 2021

Eksterne lenker
---------------

* Biografi på The Cardinals of the Holy Roman Church
* Archdiocese of Bombay Arkivert 6. april 2007 hos Wayback Machine.
* Biografi i Catholic-Hierarchy.org


|  |  |  |
| --- | --- | --- |
| Forgjenger:**Crescenzio Sepe** | **Prefekt for Kongregasjonen for folkenes evangelisering**(2006–2011) | Etterfølger:**Fernando Filoni** |

|  |  |
| --- | --- |
| Oppslagsverk/autoritetsdata | Prabook **·** Catholic-Hierarchy **·** VIAF **·** GND **·** LCCN **·** ISNI **·** SUDOC **·** NKC
 |